Datele CSM arată că, de mai bine de cinci ani, românii se judecă tot mai mult. În 2013, instanţele, cu excepţia celor militare, aveau în lucru mai bine de 3,3 milioane de dosare, cu 0,05 mai multe faţă de 2012. Creşterea este însă explozivă comparativ cu 2009 - aproape 39%. Numărul mare de procese se explică şi prin volumul mare de dosare vechi, amânate la nesfârşit.

„Durata de soluţionare a dosarelor a scăzut nesemnificativ. Scăderea este relevată de gradul de operativitate. Instanţa supremă nu stă chiar aşa de bine, are o operativitate de puţin peste 50 la sută”, spune președintele CSM, Adrian Bordean.

Nici în privinţa dosarelor penale situaţia nu este diferită. Unul din patru români este suspect sau martor într-un caz investigat de procurorii. Şefii sistemului speră ca numărul dosarelor să scadă, ca urmare a regulilor impuse de noile coduri.

„Reprezintă un argument în plus în sensul adoptării în viitor a unor soluţii de netrimitere în cauze mărunte sau fără finalitate judiciară, prin aplicarea mult mai activă a principiului oportunităţii, reglementat pentru prima dată în legislaţia românească”, este de părere procurorul general, Tiberiu Nițu.

Din cauza numărului mare de dosare, foarte cazuri sunt amânate pentru că judecătorii nu au timp să le soluţioneze. Aşa s-a ajuns ca un litigiu comercial, cu o miză de 22 de milioane de dolari, să dureze 28 de ani. Procesul, deschis în anii 80, s-a încheiat definitiv în urmă cu un an.

La polul opus, unul dintre cele mai scurte procese s-a încheiat după trei termene. Este vorba despre cel în care fostul deputat Gheorghe Coman a fost condamnat definitiv la închisoare cu executare pentru luare de mită.

Dosare în instanţă

2013: 3.337.426 de dosare - creştere 0,05% faţă de 2012

- creştere 38,51 % faţă de 2009

Dosare penale

2013: 1.826.427 de dosare - creştere 4% faţă de 2012

- creştere 25% faţă de 2009

Recorduri în justiţie

Cel mai lung proces: 28 de ani

Litigiu comercial cu miza de 22 de milioane de dolari

Recorduri în Justiţie

Cel mai scurt proces: 3 termene

Dosarul de corupţie al fostului deputat Gheorghe Coman

România proceselor interminabile

Tribunalul Neamt, secția a II-a civilă

Verificarea dosarului: 613 zile

Primul termen de judecată: 93 de zile

Tribunalul Bucuresti, secția a IX-a civilă

Verificarea dosarului: 365 zile

Primul termen de judecată: 60 de zile

Tribunalul Maramureș, secția a II-a civilă

Verificarea dosarului: 306 zile

Primul termen de judecată: 120 zile

Tribunalul Brașov

Verificarea dosarului: 210 zile

Primul termen de judecată: 101 zile

Deținuții, cheltuială pentru stat: 2.500 de lei pe lună

Cazarea, mancarea si întreţinerea deţinuţilor inseamna anual o cheltuiala de un miliard de lei de la buget. Peste 33 de mii de persoane erau închise anul trecut în penitenciare. În ultimii cinci ani, numărul detinuţilor a crescut cu aproape 30%. Ioana Ciurlea are mai multe date.

Deţinuţi la suta de mii de locuitori

România 163

SUA 700

Rusia 470

Ungaria 184

Suedia 60

India 30

Costurile statului cu deţinuţii: 2500 de lei/ lună

- 1800 de lei personal, investiţii

- 450 de lei întreţinerea deţinuţilor

- 140 de lei hrana

- 80 de lei serviciile medicale.